## Pravilnik o izmjenama i dopunama Pravilnika o uvjetima i načinu provedbe tjelesne zaštite

### NN 21/2007 (21.2.2007.), Pravilnik o izmjenama i dopunama Pravilnika o uvjetima i načinu provedbe tjelesne zaštite

# MINISTARSTVO UNUTARNJIH POSLOVA

807

Na
temelju članka 60. stavka 1. podstavaka 2. i 5. Zakona o privatnoj zaštiti
(»Narodne novine« broj 68/03) ministar unutarnjih poslova donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA I NAČINU PROVEDBE TJELESNE ZAŠTITE

Članak 1.

U
Pravilniku o uvjetima i načinu provedbe tjelesne zaštite (»Narodne novine« br. 45/05.) članak 43. mijenja se i glasi:

»Članak
43.

Prijevoz
novca, vrijednosnih papira i dragocjenosti obavlja se specijalnim oklopljenim
vozilom izvedenim i opremljenim na način propisan Pravilnikom o uvjetima i načinu
izdavanja odobrenja za obavljanje poslova osiguranja i pratnje novca,
vrijednosnih papira i dragocjenosti.

Iznimno,
prijevoz manjih iznosa novca, vrijednosnih papira i dragocjenosti može se
obavljati i vozilima unutarnje čuvarske službe u kojima je ugrađena sigurnosna
kasa – ormar i ugrađen telekomunikacijski mobilni uređaj (GPS sustav za
satelitsko praćenje).

Pravne
osobe koje imaju ustrojenu unutarnju čuvarsku službu i obavljaju osiguranje i
pratnju novca vozilima iz stavka 2. ovog članka, dužne su dostavljati nadležnoj
policijskoj upravi popis svih vozila kojima se obavlja prijevoz novca i
vrijednosti. Popis mora sadržavati podatke o tipu i marki vozila, broju šasije
te registarskim oznakama.

Posadu
vozila pri prijevozu novca, vrijednosnih papira i dragocjenosti iz stavka 1. i
2. ovoga članka, u slučaju kada se primopredaja novca i vrijednosti iz/u vozilo
obavlja unutar objekta, čine najmanje tri osobe, i to: zaštitar – vozač,
zaštitar – pratitelj i teklić (manipulant).

U
ostala slučajevima (kada se primopredaja obavlja izvan prostora objekta) u
osiguranju primopredaje novca, vrijednosnih papira i dragocjenosti posadi
vozila iz stavka 4. ovog članka pridružuje se još najmanje jedan zaštitar –
pratitelj, koji može biti dio posade vozila ili osiguravati pratnju vozila u
kojem se prevozi novac i vrijednosti, u drugom pratećem vozilu.

Unošenje/iznošenje
novca, vrijednosnih papira i dragocjenosti iz ili u vozilo obavlja isključivo
teklić – manipulant, kojeg određuje korisnik prijevoza.

Prilikom
primopredaje pošiljke vozač ne smije napustiti vozilo, osim u iznimnim
slučajevima neposredne opasnosti po njegov život.

Posada
vozila mora nositi zaštitne prsluke priznate razine balističke zaštite, a vozač
i pratitelj (zaštitari) moraju biti naoružani vatrenim oružjem te imati
osiguran sustav veze s dojavnim centrom.«.

Članak 2.

Članak
44. stavak 1. mijenja se i glasi:

»Novac,
vrijednosni papiri i dragocjenosti koji se prevoze moraju biti smješteni unutar
oklopljenog teretnog prostora u kazetama ili sigurnosnim spremnicima s
elektrokemijskom zaštitom.«.

Članak 3.

U
članku 45. dodaje se novi stavak 2. koji glasi:

»Uputom
se detaljno razrađuje procedura za pratnju novca, vrijednosnih papira i
dragocjenosti, a sastavlja se za svaki pojedinačni prijevoz odnosno za svaki
objekt u/iz kojeg se obavlja primopredaja pošiljke te sadrži:

–
procjenu rizika,

–
potreban broj zaštitara – pratitelja,

–
pripremu za pratnju,

–
postupak pri preuzimanju pošiljke,

–
postupak tijekom pratnje, a naročito: postupak u slučaju napada na posadu vozila
te postupak u slučaju izvanrednih okolnosti (prometna nesreća, požar u vozilu,
bolest, ozljeda i sl.),

–
postupak pri predaji pošiljke,

–
način završetka pratnje.«.

Članak 4.

U
članku 48. riječi: »Nadzor oklopljenih vozila« zamjenjuju se riječima: »Nadzor
vozila iz članka 43. ovog Pravilnika«.

Članak 5.

Pravne
i fizičke osobe koje obavljaju pratnju novca, vrijednosnih papira i
dragocjenosti dužne su uskladiti svoje poslovanje u smislu odredbe članka 44.
stavka 1. ovog Pravilnika, najkasnije u roku od 60 dana od dana stupanja na
snagu ovog Pravilnika.

Članak 6.

Ovaj
Pravilnik stupa na snagu osmoga dana od objave u »Narodna novinama«.

Broj:
511-01-52-72497/06

Zagreb,
31. siječnja 2007.

Ministar

**Ivica Kirin, v. r.**

Pravilnik, NN 21/2007-807